# Anfós llis

L'anfós llis (Epinephelus costae) és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir els 140 cm de longitud total.
* Cos allargat i molt comprimit (és el més prim dels anfossos).
* Pell gruixada.
* Cap gros.
* La boca és ampla amb la mandíbula inferior prominent.
* El preopercle es troba dentat i l'opercle té tres espines.
* Té una aleta dorsal llarga. Les pectorals són amples. La caudal té la vora rodona en els joves i còncava en els adults.
* És de color marró amb bandes longitudinals fosques molt visibles en els individus joves. Els adults presenten una taca daurada als costats.

## Reproducció

És hermafrodita proterogínic.

## Alimentació

És molt voraç i menja peixos, cefalòpodes i crustacis.

## Hàbitat

És una espècie bentònica: viu a fons rocallosos fins a una fondària de devers 300 m (normalment entre els 20 i els 80). A la costa apareix a praderies de Posidonia i a roques envoltades de sorra.

## Distribució geogràfica

Es troba a la mar Mediterrània i a l'Atlàntic oriental.

## Costums

De tots els anfossos és el que presenta els costums més gregaris, sobretot els joves.

## Pesca

Es pesca amb palangre, tremall i arts d'arrossegament. És una presa de la pesca submarina, però molt menys habitual que l'anfós.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* ↑ Göthel, H., 1992. Fauna marina del Mediterráneo. Ediciones Omega, S.A., Barcelona, Països Catalans. 319 p.
* 1 2 FishBase (anglès)
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'Introducció a la Naturalesa, 13. ISBN 84-273-6013-4. Plana 137.
* 1 2 Göthel, H., 1992. Fauna marina del Mediterráneo. Ediciones Omega, S.A., Barcelona. 319 p.
* ↑ Poll, M., 1954. Poissons IV. Téléostéens Acanthoptérygiens (Premiére Partie). Rés. Sci. Expéd. Océanogr. Belg. Eaux Cot. Afr. Atlan. Sud. (1948-1949). Mém. Inst. R. Sci. Nat. Belg., (2)33:173-269, 27 figs.
* ↑ Reiner, F., 1996. Catálogo dos peixes do Arquipélago de Cabo Verde. Publicações avulsas do IPIMAR Núm. 2. 339 p.
* ↑ Heemstra, P.C. i J.E. Randall, 1993. FAO species catalogue. Vol. 16. Groupers of the world (family Serranidae, subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Fish. Synop. 125(16):382 p.
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Plana 137.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. 1878. Ichthyologische Beiträge. VI. [Subtitles i-x.]. Sitzungsberichte der Kaiserlichen Akademie der Wissenschaften. Mathematisch-Naturwissenschaften Classe. v. 77 (1. Abth.): 379-392, Pls. 1-3.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.